«Total Recall» har flere betydninger.

***Total Recall*** er en amerikansk actionthriller- og science fictionfilm fra 1990 regissert av Paul Verhoeven. Filmen er satt i fremtiden der menneskeheten har etablert kolonier på Mars. En mann ved navn Douglas Quaid bor på jorden, men plages av drømmer om at han egentlig er spesialagent på Mars. Etter en sjokkerende opplevelse reiser han til Mars for å finne ut av ting. Der blir han trukket inn i et mysterium som gjør at han begynner å tvile på sin egen identitet. Hovedrollen spilles av Arnold Schwarzenegger, mens sentrale biroller spilles av Sharon Stone, Rachel Ticotin, Michael Ironside og Ronny Cox. Manus er basert på en novelle fra 1966 skrevet av Philip K. Dick.

Filmen har fått brukbar omtale hos kritikerne og ble en forholdsvis stor publikumssuksess. Den vant en Saturn Awards for beste science fiction-film.

I 2012 kom en nyinnspilling med samme tittel.

Handling
--------

Året er 2075. Douglas Quaid blir revet ut av hverdagens fredelige virkelighet når han begynner å bli plaget av drømmer om at han er spesialagent på planeten Mars. Etterhvert blir han usikker om drømmene er fantasi eller virkelighet. Etter en rekke uvanlige hendelser reiser han til Mars for å komme til bunns i saken. Der blandes han inn i et mysterium som gjør at hans egen identitet blir trukket i tvil. Han blir involvert i en voldelig konflikt mellom presidenten og mutantene som bor der. Alt synes å ha opphav i et opplevelsesbyrå kalt Rekall.

Om filmen
---------

### Popularitet og økonomi

*Total Recall* ble en stor publikumssuksess. Den innbrakte $261 millioner på verdensbasis, hvorav $119 millioner i USA alene. Den ble den femte mest innbringende filmen på verdensbasis i 1990 og den syvende mest innbringende i USA.

Produksjonskostnadene er anslått til 65 millioner dollar.

### Anmelderne

Filmen ble godt mottatt av de amerikanske anmelder, noe som gjenspeiles i at den har fått 82 % på Rotten Tomatoes. Roger Ebert i *Chicago Sun-Times* gav den 3,5 av 4 stjerner, mens Leonard Maltin har gitt den 3 av 4.

*Dagbladet* gav den terningkast to, *Arbeiderbladet* fire, mens *VG* gav den terningkast tre. Den norske nettstedet CINERAMA gav den terningkast fire i 2000.

### Priser og nominasjoner

Den ble tildelt to Saturn Awards (beste sci-fi film, beste kostyme), og én Oscar (beste visuelle effekter).

### Annet

Store deler av filmen ble innspilt i Mexico.

Filmen var opphav til en kortlivet TV-serie kalt *Total Recall 2070*, som gikk på Showtime i 1999. De ledene rollene i denne spilles av Michael Easton og Karl Pruner. Den handler om to etterforskere, den ene menneske og den andre androide, som etterforsker alvorlig kriminalitet begått av avanserte androider.

Filmen *Minority Report,* fra 2002, var opprinnelig tenkt som en oppfølger til *Total Recall*. Den var alt under planlegging i 1992, men etter flere utsettelser bestemt filmselskapet at den heller skulle lages som en selvstendig film uten tilknytning til *Total Recall*.

I rollene
---------

|  |  |
| --- | --- |
| * Arnold Schwarzenegger – Douglas Quaid/Hauser
* Sharon Stone – Lori Quaid
* Ronny Cox – Vilos Cohaagen
* Michael Ironside – Richter
* Rachel Ticotin – Melina
* Marshall Bell – George/Kuato
* Mel Johnson, Jr. – Benny
* Roy Brocksmith – Dr. Edgemar
 | * Ray Baker – Bob McClane
* Michael Champion – Helm
* Rosemary Dunsmore – Dr. Renata Lull
* Robert Costanzo – Harry
* Lycia Naff – Mary
* Dean Norris – Tony
* David Knell – Ernie
 |

Referanser
----------

1. 1 2  «Total Recall». *Box Office Mojo*. Besøkt 21. januar 2020.
2. ↑  «Top 1990 Movies at the Worldwide Box Office». *The Numbers*. Besøkt 21. januar 2020.
3. ↑  «Top 1990 Movies at the Domestic Box Office». *The Numbers*. Besøkt 21. januar 2020.
4. ↑  «Total Recall». *Rotten Tomatoes* **(engelsk)**. Besøkt 21. januar 2020.
5. ↑  Ebert, Roger. «Total Recall movie review & film summary (1990) | Roger Ebert». *www.rogerebert.com* **(engelsk)**. Besøkt 21. januar 2020.
6. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
7. 1 2  «Total Recall». *www.filmfront.no*. Besøkt 21. januar 2020.
8. ↑  VG - Rampelys kino (2.12.1990)
9. ↑  «Filmguiden CINERAMA.no - DVD: Total Recall (1990) - anmeldelse». *cinerama.no*. 16. oktober 2000. Arkivert fra originalen 1. august 2017. Besøkt 21. januar 2020.
10. ↑  «Total Recall - IMDb». Besøkt 21. januar 2020.
11. ↑  «Total Recall (1990) - IMDb». Besøkt 21. januar 2020.
12. ↑  Richmond, Ray; Richmond, Ray (5. mars 1999). «Total Recall 2070». *Variety* **(engelsk)**. Besøkt 21. januar 2020.
13. ↑  «Total Recall 2070». Besøkt 21. januar 2020.
14. ↑  Moore, Trent. «Little-known sci-fi fact: Minority Report started as a Total Recall sequel». *Syfy* **(engelsk)**. Arkivert fra originalen 1. august 2017. Besøkt 1. august 2017.

Eksterne lenker
---------------

* (en) *Total Recall* på Internet Movie Database Rediger på Wikidata

* (no) *Total Recall* hos Filmfront Rediger på Wikidata

* (no) *Total Recall* på NRK TV Rediger på Wikidata

* (sv) *Total Recall* i Svensk Filmdatabas Rediger på Wikidata

* (da) *Total Recall* i Danmark Nationale Filminstitut Rediger på Wikidata

* (en) *Total Recall* på AllMovie Rediger på Wikidata

* (fr) *Total Recall* på Allociné Rediger på Wikidata

* (nl) *Total Recall* på MovieMeter Rediger på Wikidata

* (en) *Total Recall* på Turner Classic Movies Rediger på Wikidata

* (en) *Total Recall* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** BBC Things
 |